Frp vil ha kommunalt hijab-forbud i Kristiansand

Fremskrittspartiet i Kristiansand vil nekte kommunalt ansatte å bruke hijab og nikab.

afp000651265-YMWt8DUIeb.jpg ENNY NURAHENI

Ntb

10. august 2015

— For eksempel i en barnehage blir det feil om barn skal ha forbilder som har kvinneundertrykkende plagg på seg. Det bidrar ikke til integreringsarbeidet, sier Stian Storbukås, toppkandidat for Frp i kommunevalget, til Fædrelandsvennen.

Et forbud mot religiøse symboler som kors, er ikke aktuelt, understreker han.

Samarbeidspartiene Høyre og KrF vender tommelen ned for forslaget.

— Dette er en lite inkluderende holdning fra Frp. På Sørlandet er det også mange kristne, og vi er opptatt av at de skal få lov å uttrykke det de står for. Da må det samme gjelde personer fra andre religioner. Det blir et veldig lukket samfunn hvis vi skal innføre slike forbud, sier KrFs ungdomskandidat Tove Welle Haugland til avisen. (